สวัสดีค่ะ วันนี้โชคดีได้บัตรชมทีมโปรด “แมนเชสเตอร์ยูไนเต็ด” มาซ้อมที่สนามราชมังคลากีฬาสถาน แถวรามคำแหงค่ะ ดูซ้อมเสร็จเรา 3 คนก็เริ่มหิวค่ะ นึกขึ้นได้ว่าหลังรามมีร้านปลาเผาอร่อยๆ แต่ก็ไม่รู้จักชื่อร้านหรอกนะคะ จัดการโทรหาเพื่อนสาวเลยก็ได้ความว่าชื่อร้าน “เจ๊กุ้ง” และพอดีเลยพวกเราจอดรถไว้ที่บริเวณประตู 5 ใกล้บริเวณร้านปลาเผาร้านนี้เลยค่ะ จะบังเอิญอะไรปานนั้น สงสัยเป็นโชคชะตายังไงต้องได้ทานร้านนี้แน่ๆ ๕๕๕

เข้าไปนั่งในร้าน ขอบอกว่าคนมาทานเยอะมาก โต๊ะที่ร้านก็จะมีเยอะมาก ส่วนมากก็จะเป็นสาวกแมนยูฯ ทั้งนั้น เพราะสังเกตุจากการใส่เสื้อสีแดงทีมแมนยูฯ ค่ะ ที่ร้านมีโต๊ะญี่ปุ่นนั่งพับเพียบและแบบโต๊ะเก้าอื้นั่ง วันนี้มีเต้นท์กางให้ทานด้วยกันฝนตก พนักงานบอกปกติก็จะนั่งทานแบบโล่งๆ ค่ะ เมื่อได้โต๊ะนั่งแล้ว ก็เอาเมนูมาดูและสั่งค่ะ จัดไป 5 เมนูดังนี้

1.  เมนูชุดเมี่ยงปลาเผา จะสั่งเป็นปลาทับทิมเผา ราคาตัวละ 280 บาท จริงแล้วมีหลายราคาเลยนะคะแต่แค่ราคา 280 บาทก็ตัวใหญ่แล้วค่ะ ส่วนชุดเครื่องเคียงเป็น เส้นหมี่และขนมจีน มีถ้วยน้ำจิ้ม 2 แบบ แบบหวานและแบบรสเด็ดจัดจ้านเป็นน้ำจิ้มซีฟู๊ดขอเพิ่มได้ไม่อั้น แต่ เส้นหมี่ หรือ ขนมจีน กับชุดผักสด ต้องเสียเงินเพิ่มนะคะ รสชาติเมี่ยงปลาอร่อยเลยค่ะ ปลาสดมาก หวาน ไม่คาว สะอาด ได้กลิ่นหอมๆ จากการย่างถ่าน หอมกรุ่น ส่วนตัวชอบน้ำจิ้มซีฟู้ด อร่อยมาก ส่วนน้ำจิ้มหวานจะเป็นน้ำเชื่อมใส่ถั่วลิสงบด ไว้ทานเวลาเผ็ดก็ดีเลยนะคะ เพราะซีฟู๊ดแซ่บเว่อร์มาก ยิ่งได้ทานเคียงกับผักสดต่างๆ ที่ใส่มาในตะกร้าก็ถูกใจคนรักสุขภาพ ลดน้ำหนักดีนัก แต่คงลดน้ำหนักแหม่มไม่ได้แน่ๆ ๕๕๕ แค่ชุดเมี่ยงปลาเผา บรรยายซะเยอะเลย แบบอยากให้เห็นภาพ

2.  เมนูคอหมูย่าง ชอบเลยค่ะ เพราะจะเป็นหมูเยอะกว่ามันค่ะ เนื้อหมูก็นุ่มดีค่ะ แต่ทานไปก็ชะเง้อคอรอน้ำจิ้มคอหมูย่าง ทวงไปก็ไม่มาเสริฟสักที อยากชิมค่ะว่าน้ำจิ้มจะอร่อยมั๊ย สุดท้ายมาเสริฟให้ตอนคิดตังส์ค่ะ น้องพนักงานเสริฟสาวค่อยๆ วางน้ำจิ้มมาให้ พวกเรามองตากันแล้วหัวเราะ จะให้พวกเราทานน้ำจิ้มตามคอหมูย่างที่ตกถึงท้องไปหรือไงน้อง น้องกระเทยเขินเบย  

3.  เมนูตับหวาน เมนูนี้ไม่ได้แตะเลยค่ะ เพราะไม่ทานตับหวาน แต่ตับทอดหรือตับในก๋วยเตี๋ยว แหม่มทานนะคะ ถามน้องว่าอร่อยมั๊ย เค้าก็บอกว่าใช้ได้ ตับนุ่มดีไม่แข็งเหมือนบางร้าน

4.  เมนูส้มตำไทย รสชาติดีค่ะ มา 3 คน ขอใช้คำว่าจ้วงนะคะ ไม่น่าเชื่อเพราะหมดลงอย่างไวมาก ๕๕๕ 

5.  เมนูต้มแซ่บกระดูกอ่อน อย่างที่บอกมา 3 คน น้องเค้าจัดแบบหม้อไฟมาให้เลยค่ะ เยอะมาก ส่วนตัวแหม่มเองก็เริ่มอิ่มแล้วค่ะ เลยโยนโอกาศดีๆ ในการทานของอร่อยให้น้องๆ หมดเลยค่ะ เพราะแหม่มตักมาถ้วยเล็กๆ (เน้นถ้วยเล็ก) มีแค่น้ำซุปและกระดูกหมู 1 ชิ้นเพื่อมาชิมค่ะ แซ่บมาก เปรี้ยวนิดๆ อร่อยค่ะ เสียดายที่อิ่มแล้ว ไม่งั้นคงได้ซดน้ำเยอะแน่ๆ เลยค่ะ

ราชาเมี่ยงปลาเผา เจ๊กุ้ง หลังราม เพื่อนอีกแกงค์บอกว่าอร่อยนะและเคยชวนไปทานหลายครั้งแล้ว แต่แหม่มเองที่ไม่ว่างไปเอง วันนี้ได้มาทานเป็นครั้งแรกก็รู้สึกประทับใจนะคะ ไว้มีโอกาสมาแถวหลังรามอีก ก็จะมาลองทานเมนูอื่นบ้างค่ะ

ข้อมูลเพิ่มเติมค่ะ
ที่ตั้ง :  สาขา 1 สนามกีฬาราชมังคลาฯ ซอยรามคำแหง 24 ถนนรามคำแหง แขวงหัวหมาก เขตบางกะปิ กรุงเทพมหานคร 10240
โทรศัพท์ :  0862555745,0870273166
เวลาทำการ : เปิดบริการทุกวัน 14:00-23:30 น.

มีโปรโมชั่นด้วยนะคะ ทานปลา 10 ตัวฟรี 1 ตัว มื้อนี้หมดไป 685 บา